《刘纯之以便亲请还蜀》
宋代·杨杰

通守临川郡，家山梦翠微。愿辞灵运史，欲着老莱衣。

万事樽前尽，片心天外归。金乌伴征棹，日日向西飞。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。